ఉపాధ్యాయ సంఘ నాయకులతో మాట్లాడుతున్న డీఈవో పురుషోత్తం
చిత్తూరు విద్య: ప్రభుత్వం అమలు చేయనున్న జాతీయ నూతన విద్యా విధానానికి అందరూ సహకరించాలని డీఈవో పురుషోత్తం కోరారు. స్థానిక జిల్లా విద్యాశాఖ కార్యాలయ సమావేశ మందిరంలో శనివారం జిల్లాలోని పలు ఉపాధ్యాయ సంఘాల నాయకులతో డీఈవో సమావేశమై జాతీయ విద్యావిధానంపై చర్చించారు. ఈ విద్యా సంవత్సరం నుంచి నూతన విద్యా విధానాన్ని అమలు చేయాలని సీఎం జగన్‌ ఆదేశించారని. దీనిపై ఉపాధ్యాయ సంఘాల నాయకులు తమ అభిప్రా యాలను తెలియజేయాలని కోరారు. ప్రాథమిక పాఠశాల నుంచి మూడు, నాలుగు, ఐదు తరగతులను వేరుచేసి మూడు కిమీ దూరంలోని ఉన్నత పాఠశాలల్లో విలీనం చేయడం తగదని ఆయా సంఘాల నాయకులు ఆయనకు చెప్పారు. తద్వారా విద్యార్థులు బడిమానేసే ప్రమాదం ఉందన్నారు. ప్రాథమిక పాఠశాలల్లోనే ఐదో తరగతి వరకు నిర్వహించాలని, ప్రతి సబ్జెక్టుకు ఒక ఉపాధ్యాయుడిని నియమించాలని, తెలుగు, ఆంగ్ల మాధ్యమానికి వేర్వేరుగా ఉపాధ్యాయులను నియమించాలని సంఘ నాయకులు విన్నవించారు.
upadhyaya sangha naayakulatho maatlaadutunna deeevo purushottam
chitturu vidya: prabhutvam amalu cheyanunna jaateeya noothana vidya vidhaanaaniki andaruu sahakarinchaalani deeevo purushottam koraru. sthaanika jilla vidyaasaakha kaaryaalaya samavesa mandiramlo sanivaaram jillaalooni palu upadhyaya sanghaala naayakulatho deeevo samavesamai jaateeya vidyaavidhaanampai charchinchaaru. ee vidya samvatsaram nunchi noothana vidya vidhaanaanni amalu cheyalani cm jagan aadesinchaarani. deenipai upadhyaya sanghaala naayakulu tama abhipra yalanu teliyajeyaalani koraru. praathamika paatasaala nunchi moodu, naalugu, aidu taragatulanu veruchesi moodu kimi dooramlooni unnata paatasaalallo vileenam cheyadam tagadani aayaa sanghaala naayakulu aayanaku cheppaaru. tadwara vidyaarthulu badimanese pramaadam undannaaru. praathamika paatasaalallone aido taragati varaku nirvahinchaalani, prati sabjektuku oka upaadhyaayudini niyaminchaalani, telugu, aangla maadhyamaaniki ververugaa upaadhyaayulanu niyaminchaalani sangha naayakulu vinnavinchaaru.